9 Hang ha lintho tsena li phethiloe, likhosana+ tsa nkatamela, tsa re: “Batho ba Iseraele le baprista le Balevi ha baa ikarola+ ho lichaba tsa linaha tsena mabapi le lintho tsa tsona tse manyala,+ e leng, Bakanana,+ Bahethe,+ Bapereze,+ Bajebuse,+ Baammone,+ Bamoabe,+ Baegepeta+ le Baamore.+ 2 Etsoe ba amohetse ba bang ba barali ba bona bakeng sa bona le bakeng sa bara ba bona;+ bona, peō e halalelang,+ ba tsoakane+ le lichaba tsa linaha tsena, ’me matsoho a likhosana le batlatsi ba babusisi a bile ka pele-pele+ ho se tšepahaleng hona.” 3 Joale hang ha ke utloa ntho ena ka hahola seaparo+ sa ka le seaparo sa ka se se nang matsoho, eaba ke qala ho hlotha moriri o mong oa hlooho+ ea ka le litelu, ’me ka ’na ka lula ke tsielehile.+ 4 Hape ba phuthehela ho ’na, e mong le e mong a thothomela+ ka lebaka la mantsoe a Molimo oa Iseraele khahlanong le ho se tšepahale ha batho ba isitsoeng kholehong, ha ke ntse ke lutse ke tsielehile ho fihlela ka nyehelo ea lijo-thollo ea shoalane.+ 5 Nyehelong ea lijo-thollo+ ea shoalane ka ema ho kokobetsoeng ha ka, ka seaparo sa ka le seaparo sa ka se se nang matsoho se tabohileng, eaba ke khumama ka mangole+ ’me ke otlollela liatla ho Jehova Molimo oa ka.+ 6 Ka tsoela pele ho re:+ “Molimo oa ka, ke ikutloa ke hlajoa ke lihlong+ ’me ke soabile+ ho phahamisetsa sefahleho sa ka ho uena, Molimo oa ka, etsoe liphoso tsa rōna+ li atile holim ’a lihlooho tsa rōna ’me molato oa rōna o bile moholo esita le ho ea fihla maholimong.+ 7 Ho tloha matsatsing a baholo-holo ba rōna+ re ’nile ra ba molatong o moholo ho fihlela letsatsing lena;+ ka lebaka la liphoso tsa rōna, rōna, marena a rōna,+ baprista ba rōna,+ ho nehelanoe ka rōna matsohong a marena a linaha ka sabole,+ ka kholeho+ le ka se tlatlapuoeng+ le ka lifahleho tse hlabiloeng ke lihlong,+ feela joaloka letsatsing lena. 8 Hona joale ka motsotsoana molemo+ o tsoang ho Jehova Molimo oa rōna o tlile ka ho re siela ba phonyohang+ le ka ho re fa thakhisa sebakeng sa hae se halalelang, ho khantša mahlo a rōna,+ Molimo oa rōna, le ho re hlasimolla hanyenyane bohlankeng ba rōna.+ 9 Etsoe re bahlanka;+ Molimo oa rōna ha aa re tlohela bohlankeng ba rōna,+ empa o bontša mosa o lerato ho rōna ka pel’a marena a Persia,+ ho re hlasimolla e le hore re ka phahamisa ntlo ea Molimo oa rōna+ le ho tsosolosa libaka tsa eona tse lesupi+ le ho re fa lerako la majoe+ Juda le Jerusalema. 10 “Molimo oa rōna, joale re tla re’ng ka mor’a see? Etsoe re tlohetse litaelo tsa hao,+ 11 tseo u li laetseng ka bahlanka ba hao baprofeta, ua re, ‘Naha eo le kenang ho eona ho e rua ke naha e litšila ka lebaka la litšila tsa lichaba tsa linaha tsena,+ ka lebaka la lintho tsa tsona tse manyala+ tseo li e tlatsitseng ka tsona ho tloha pheletsong e ’ngoe ho ea pheletsong e ’ngoe+ ka ho se hloeke ha tsona.+ 12 Joale le se ke la fa bara ba tsona barali ba lōna,+ kapa la amohela barali ba tsona bakeng sa bara ba lōna; ho isa nakong e sa lekanyetsoang le se ke la sebeletsa khotso ea tsona+ le katleho ea tsona, e le hore le ka ba matla+ ’me ka sebele la ja karolo e ntle ea naha ’me ruri la e ruela bara ba lōna ho isa nakong e sa lekanyetsoang.’+ 13 Ka mor’a sohle se re hlahetseng ka lebaka la liketso tsa rōna tse mpe+ molato oa rōna o moholo—etsoe, Molimo oa rōna, u nyenyefalitse liphoso tsa rōna,+ ’me u re file ba phonyohileng joaloka bana+— 14 na re tla qala ho tlōla litaelo tsa hao hape le ho etsa lilekane tsa lenyalo+ le lichaba tse etsang lintho tsee tse manyala?+ Na u ke ke ua re tukela ka bohale ho fihlela moo mamello ea hao e fellang teng+ hoo ho ke keng ha e-ba le ea mong ea salang+ le ea mong ea phonyohang? 15 Jehova Molimo oa Iseraele, u lokile,+ hobane re siiloe re le batho ba phonyohileng joaloka letsatsing lena. Ke rōna bana ka pel’a hao re le molato,+ etsoe ha ho bonolo ho ema ka pel’a hao ka lebaka la sena.”+